钦定古今图书集成/明伦汇编/官常典/第174卷 > 《为萧太傅谢舆驾亲幸表》前人
## 钦定古今图书集成/明伦汇编/官常典/第174卷 > 《为萧太傅谢舆驾亲幸表》前人

臣公言：“近以神舆将降，昌启丹辞，重被还旨，未垂闿
允。谦尊弥光，褒优愈临，惭疚既积，敢忘谦请。臣乘幸
藉私，岂曰无僭，攀霞镜月，非复常所，此必让德，信在
于兹。但恩严交泊，固守莫从，免默恭典，伊荥加戚，宁
容爰枉鸾驾，式惊臣府，访心验己，谅以不夷，求物校
迹，誓无此义。且古今异饰，紫青变礼，取诸臣躬，未觌
其安。”伏愿陛下赐止冕辂，时停云驾，则俗践知方，臣
蹈厚泰。